འོན་ཀྱང་ད་ཡོད་ཀྱི་ཁྲིམས་སྲོལ་དེ་ཕྱི་ཟླ་༩པར་འགྱུར་བ་འགྲོ་སྲིད་པ་ཞིག་རེད།གང་ལགས་ཤེ་ན།ཧྥ་རན་སིའི་སྲིད་འཛིན་མཱེཀ་རོན་གྱིས་ལས་འཁུར་ཞུ་སྐབས་སློབ་གྲྭའི་ཁོར་ཡུག་ཏུ་ལག་ཐོགས་ཁ་པར་རྩ་བ་ནས་བཀག་སྡོམ་བྱེད་པའི་ཁས་ལེན་དམ་བཅའ་བཞག་པ་བཞིན།ཤེས་ཡོན་ལྷན་ཁང་གིས་ལག་བསྟར་ཇི་ལྟར་བྱེད་དགོས་མིན་རྟོག་ཞིབ་བྱེད་མུས་ཡིན།ཤེས་ཡོན་བློན་ཆེན་ཇིན་མི་ཅལ་བྷལན་ཀེར་གྱིས་སྲིད་འཛིན་གྱི་དགོངས་ཚུལ་ལྟར་སློབ་གྲྭར་ཁ་པར་བཀག་སྡོམ་བྱས་པ་དེས་སྤྱི་ཚོགས་ཀྱི་འཕྲོད་བསྟེན་དཀའ་ངལ་སེལ་བར་ཕན་ཐོགས་ཡོད་པ་ཞིག་རེད།ཅེས་བརྗོད།